钦定古今图书集成/明伦汇编/官常典/第075卷 > 永嘉王庄
## 钦定古今图书集成/明伦汇编/官常典/第075卷 > 永嘉王庄

按《南史忠壮世子方等传》：“元帝即位，改谥方等为武
烈世子，封子庄为永嘉王。及魏克江陵，庄年甫七岁，
为人家所匿，后王琳迎送建邺。及敬帝立，出质于齐。
敬帝太平二年，陈武帝将受禅，王琳请庄于齐，以主
梁嗣，自盆城济江。二月，即帝位于郢州，年号天启，置
百官，王琳总其军国。明年，庄为陈人所败，其御史中”
丞刘仲威奉以奔寿阳，遂入齐。齐武平元年，授特进
开府仪同三司，封梁王，齐朝许以兴复，竟不果而齐
亡。庄在邺饮气而死。